정조 19년 · 목
時至具翼善冠袞龍袍陞座先是隨駕校卒之未經瑞䓗臺及中旬者一一抄出命各營將臣試射放于中旬日一中以上別單書入壯勇營試整理所巡牢及各哨色軍兵別技于春塘臺應試者七百八十六名入格一百九十二名未入格五百九十四名兵曹試將校禁軍各差備等標下軍兵禁府羅將射放于慕華館應射七十四人入格三十三人未入格四十一人應放一百五十三名入格六十七名未入格八十六名訓局試將官將校馬兵衛內標下軍挾輦步軍等各哨色軍兵射放于慕華館應射三百七人入格八十三人未入格二百二十四人應放八百九十四名入格四百四十八名未入格四百四十六名禁衛營試將校各哨色軍兵射放于南別營應射三十人入格八人未入格二十二人應放二十六名入格十七名未入格九名御營廳試將校及各哨色軍兵射放于南水營應射二十九人入格十人未入格十九人應放六十八名入格三十名未入格三十八名總戎廳試將校及各哨色軍兵射放于洗馬坪應射四人未格入應放四十七名入格二十二名未入格二十五名守禦廳試將校及各哨色軍兵于慕華館應射四人入格三人未入格一人應放四十五人入格二十九名未入格十六名畿營試將校及各哨色軍兵射放于新營應射七人入格三人未入格四人應放四十六名入格二十一名未入格二十五名應射總數四百五十五人入格一百四十人未入格三百十五人應放總數二千六十五名入格八百二十六名未入格一千二百三十九名至是命各營領賞者皆待於壯元峰分所頒賞承旨洪義榮監頒壯勇營李海愚監頒兵曹訓局圻營李肇源監頒禁營御廳守廳總廳又命宣傳官申善應李景德偕進頒給○兵曹別單將校禁軍各差備等柳葉箭入格二番兼司僕閑良金仁燮等二人貫一中邊二中直赴殿試敎鍊官出身朱泰亨邊三中筒箇一部一番羽林衛閑良李廷福等二人邊三中一番羽林衛閑良李弘秀等二人貫一中邊一中直赴會試二番兼司僕折衝全昌顯貫一中邊一中弓矢一部二番羽林衛折衝徐光赫等四人邊二中各弓箭一部堂上軍官折衝邊翰城等三人貫一中敎鍊官閑良朴致燁等十八人邊一中各木一疋隨駕軍兵鳥銃入格帳幕軍兼司僕崔興瑞等七人貫一中邊一中牢子兼司僕韓永僑等二十二人邊二中各木布一疋大旗手良人申繼得等五人貫一中牢子兼司僕崔興玉等三十二人邊一中各木一疋各差備所屬等鳥銃入格巨達良人劉福世邊三中木二疋布一疋內吹螺赤良人權松竹貫二中木二疋近伏軍士良人金福山等三人貫一中邊一中內吹螺赤良人安德龍等五人邊二中各木布一疋燈籠軍良人洪世澤等十一人貫一中內吹螺赤良人曺石萬等三十一人邊一中各木一疋禁府羅將鳥銃入格良人金重泰等二人貫三中木三疋布一疋郭重國等四人邊二中各木布一疋朴聖煥貫一中金天福等七人邊一中各木一疋○壯勇營別單軍兵別技入格牢子良人閔再光等三十人技上中各木一疋牢子兼司僕方仁得等一百六十人技上下各布一疋整理所巡牢別技入格牢子兼司僕金鼎泰等七十人技上下各布一疋○訓鍊都監別單中軍柳葉箭入格嘉善尹得逵邊一中上弦弓一張將官將校柳葉箭入格敎鍊官閑良劉孝澤貫一中邊二中直赴殿試哨官前郡守李聖濂邊三中內下筒箇一部別武士閑良金鼎郁邊三中直赴會試軍官出身洪成源等四人邊二中各弓箭一部別武士折衝姜福麟貫一中哨官前察訪金宗爀等十人邊一中各木一疋馬兵柳葉箭入格兼司僕蔡德禧等二人邊三中兼司僕車繼春等五人貫一中邊一中直赴會試出身白興蕃貫一中邊一中弓矢一部金鼎彩等十三人邊二中各弓箭一部出身崔盛龍等六人貫一中出身金光泰等三十八人邊一中各木一疋衛內標下軍鳥銃入格兼司僕朴相雲邊三中木二疋布一疋良人羅孝逸等三人貫一中邊一中許晃等十七人邊二中各木布一疋韓大亨等八人貫一中朴繼昌等六十人邊一中各木一疋挾輦軍鳥銃入格兼司僕兪慶麗貫二中木二疋良人金命福等二十一人邊二中各木布一疋良人陰壽奉等十一人貫一中兼司僕孔壽弼等五十三人邊一中各木一疋自己酉至乙卯連爲陪扈挾輦軍兼司僕安厚發等二十六名各木一疋標下軍鳥銃入格兼司僕梁元海貫二中邊一中木三疋金尙得等二人貫一中邊二中朴漢得邊三中各木二疋布一疋金遠肅等十一人貫一中邊一中兼司僕丁之殷等三十二人邊二中各木布一疋兼司僕金昌輝等十二人貫一中朴春得等八十二人邊一中各木一疋步軍鳥銃入格良人金振珀邊三中木二疋布一疋兼司僕朴敏大等十人貫一中邊一中兼司僕裵漢秋等二十六人邊二中各木布一疋良人朴龍甲等十六人貫一中兼司僕朴壽仁等七十九人邊一中各木一疋○禁衛營別單將校柳葉箭入格別武士閑良玄啓九等二人邊二中弓箭一部別武士閑良崔柱海等六人邊一中各木一疋各色軍兵鳥銃入格巡令手閑良鄭仁得貫一中邊二中木一疋布一疋帳幕軍閑良金成集等二人貫一中邊一中巡令手兼司僕全再順等六人邊二中各木布一疋燈籠軍兼司僕趙和璧等二人貫一中牢子閑良崔碩興等六人邊一中各木一疋○御營廳別單將校柳葉箭入格別武士閑良崔海城貫一中邊一中直赴會試騎士出身孫大賢等三人邊二中各弓箭一部李寬壽等二人貫一中敎鍊官閑良朴養源等四人邊一中各木一疋各哨色軍兵鳥銃入格帳幕軍閑良高興善邊三中木二疋布一疋巡令手兼司僕金順才等二人貫二中各木二疋兼司僕柳東信等三人貫一中邊一中大旗手兼司僕韓世郁等四人邊二中各木布一疋巡令手閑良文啓成等二人貫一中牢子兼司僕金福守等二十人邊一中各木一疋○守禦廳別單將校柳葉箭入格敎鍊官折衝鄭龍彬貫一中邊一中弓矢一部閑良李昌孫邊二中弓矢一部司果石文相邊一中木一疋各哨色軍兵鳥銃入格巡令手良人李得春等二人貫二中邊一中各木三疋朴有蕃貫一中邊二中別破陣良人趙仁得等五人邊三中各木二疋布一疋牢子良人權睦貫二中木二疋巡令手良人趙世重等五人貫一中邊一中牢子良人韓世興等八人邊二中各木布一疋牢子良人鄭彥立等二人貫一中巡令手良人黃成大等五人邊一中各木一疋○總戎廳別單軍兵鳥銃入格燈籠手良人朴任述等三人邊二中各木布一疋牢子良人李得仁等二人貫一中牢子良人金興福等十七人邊一中各木一疋○京畿監營別單將校柳葉箭入格敎鍊官司果鄭守寬貫一中敎鍊官前權管徐毅麟等二人邊一中各木一疋各哨軍兵鳥銃入格牢子良人朴龍業貫二中邊一中木三疋牢子良人金仁大等三人邊二中各木布一疋巡令手良人林百奉等六人貫一中書字的良人金鎭國等十一人邊一中各木一疋○文武科試官率應製應射擧人入庭行禮訖左議政兪彥鎬曰日昨臺批雖伏承還發配所之聖敎而該府尙不得擧行國體所在萬萬未安第於鄭妻事故重臣宋載經一人外迄無一言蓋此等大關係事若不目覩則毋敢言之故雖有疑似之端而囁嚅趑趄未敢奏達此固臣等不誠不忠之罪而亦恐是殿下自反處也凡事處分政宜明正而每以密旨擧行關係莫重之罪人潛自往來如是而國安得爲國人安得爲人乎且臣等之言如果不可用則竄燈可也誅殛可也此則無少損於事面而日昨傳敎下後臣等趨詣闕下則部官謂奉聖敎中路遮防臣等雖甚無似職是大官則事體豈不可駭乎伏願繼今以往凡於事爲之際平心舒氣處分允當焉予曰所奏是矣予則以不必入來之意使之傳之而已初無阻搪之敎今聞卿言部官事誠可駭矣判府事李秉模曰聖人制法付之有司自古卽然而近來弊源誠至難言實非臣等平日所仰望者矣命弘文提學徐有隣藝文提學李秉鼎書賦題訖予曰近來慶科稠疊故科場不嚴今番則不可闊狹文則外違以下幷當落榜武則式年以講歸重當先捧講若有未越者亦皆見落以此意先爲嚴飭使之知悉以每年長醉太平杯爲賦題試文擧人敎試所承旨曰朝家近日多用寬典士習漸不如初今日場屋固當齊整其各明諭儒生輩毋或違格以致見拔仍命試所開場原榜則各以其會試入格册子應講直赴則以貫革柳葉箭鐵箭鳥銃騎蒭鞭蒭講等七技試取命沈煥之吳毅常尹行恁金近淳閔亨默爲分所試官考講於小次前沈頤之徐有大李益運申鴻周嚴耆沈鐮試鳥銃於丹楓亭講居不者柳文儉原技末入格者沈誾之等九人以宣傳官李東善擧行之際遺漏節次命拿入敎以帳殿方多擧行事姑用寬典後勿犯科仍命拿出試射訖命園幸時隨駕文武臣不入瑞蔥臺不參中旬人竝應射文試帿箭左尹李益運五中內下大鹿皮一張副司正曺錫中二中內下帿弓一張行副司直李祖承副總管洪仁浩檢校待敎徐有榘副司正柳遠鳴左通禮李周顯各一中各內下箭竹五十箇賜給武試柳葉箭都經經歷李源龍備邊郞尹範益邊一中各內下箭竹一百箇賜給宣饌於承史閣臣試官侍衛諸臣命文所試官收券來待于便殿乘輿出靑陽門入明政門由永淸門還內